PAMBELUM KRISTEN
En Pahari Mahapan Kartu Nama JW.ORG?
Awi kasusah je hai sasar tukep, gawi mangabar sasar mandasak. (Sew. Sal 24:11, 12, 20) Akan mandohop uluh, itah tau mahapan kartu nama uka mimbit perhatian ewen akan Firman Hatalla tuntang situs web itah. Hong kartu te tege kode akan manampayah video Mbuhen Perlu Balajar Alkitab? tuntang parawei uka manggau labih are keterangan atawa balaku Palajaran Alkitab. Tege je dia manarima basaan tapi handak mambuka situs web itah. Maka, nenga akan ewen kartu nama. Dia perlu manenga kartu nama akan uluh je dia mamparahan minat.
Hong kegiatan Pahari genep andau, Pahari tau mambuka pander dengan hamauh, ”Tege je handak inengaku akan Pahari. Hong kartu tuh tege alamat situs web je manyadia are keterangan secara gratis tuntang video je mambahas are macam hal.” (Yoh 4:7-8) Awi kartu nama kurik ukura, Pahari tau mimbit pire-pire lambar mangat tau manenga kesaksian hong kesempatan narai bewei.
ind_Latn sun_Latn bjn_Latn bjn_Latn